《偈四首 其一》
宋代·释思慧

妙高山顶，云海茫茫。少室岩前，雪霜凛凛。齐腰独立，徒自苦疲。

七日不逢，一场懡㦬。别峰相见，落在半途。只履西归，远之还矣。

作者简介：释思慧（一○七一～一一四五），号妙湛，钱塘（今浙江杭州）人。俗姓俞。首见法云大通善本禅师，即与染削。次竟真净，终归礼大通。出住霅川道场法席，继徒径山净慈寺。诏居京师智海寺，又移补显亲、黄蘖，终住福州雪峰寺。为青原下十三世，法云大通善本禅师法嗣。高宗绍兴十五年卒，年七十五。《嘉泰普灯录》卷八，《五灯会元》卷一六有传。今录诗十二首。